PolyAgent/wiki_georgian_en_parallel_20231101 huggingface dataset:
იენაშის ოთხთავი

იენაშის ოთხთავი, იანეშის ოთხთავი — XIII საუკუნეში გადაწერილი და მოხატული ეპიფანე ქართლის კათალიკოსის დაკვეთით. გადამწერი: იონა. მომხატველები იონა და თევდორე.
ოთხთავის სახელწოდება მომდინარეობს იენაშის ეკლესიის სახელწოდებიდან სადაც იქ მუზეუმში გადმოტანამდე ინახებოდა. ამჟამად ხელნაწერი დაცულია სვანეთის ისტორიულ-ეთნოგრაფიულ მუზეუმში.
ხელნაწერის აღწერა
იენაშის ოთხთავი შეიცავს 252 ფ., ზომით 27X21 სმ., დაწერილია ეტრატზე ნუსხურით, ორ სვეტად. ხელნაწერი აკინძულია ტყავგადაკრულ ხის ტვიფრულ ყდაში, რომელიც თავის მხრივ ჩასმულია ორნამენტებითა და გამოსახულებებით შემკულ ვერცხლის ჭედურ ბუდეში. ხელნაწერი მდიდრულადაა მოხატული კამარებით, მახარებელთა მინიატურებით, თავსარტებითა და საზედაო ასოებით. იენაშის ოთხთავის შესახებ ცნობებს გვაწვდის დიმიტრი ბაქრაძე, პრასკოვია უვაროვა, ალექსანდრე ხახანაშვილი, ექვთიმე თაყაიშვილი. მათ ძირითადად აინტერესებდათ ხელნაწერის ანდერძ-მინაწერები. ხელნაწერის მხატვრობას კი გაკვრით ეხებიან. მოხატული საზედაო ასოებისა და მონოგრამების ფერადი ასლები დაბეჭდილია „ქართულ ხელნაწერებში“
ვერცხლის ჭედური ყდის წინა პირზე წარმოდგენილია ჯვარცმის კომპოზიცია, ხოლო ზურგის მხარეს —ხელნაწერის მომგებელი ეპიფანე ქართლის კათალიკოსი. ფონი დაფარულია სტილიზებული სახის მცენარეული ორნამენტით. ე. თაყაიშვილის ცნობების მიხედვით ჯვარცმის კომპოზიციას აკლდა ქრისტესა და მარიამის ფიგურები, ყდის კუთხეებში მახარებელტა წელზევიტა გამოსახულებანი (მათეს გარდა) და მათ შორის წარმოდგენილი ანგელოზის ფიგურები მედალიონებში. ზურგის მხარეს შემორჩენილია ეპიფანე კათალიკოსის ტანისამოსის ნაწილები და ასომთავრულით შესრულებული წარწერა, სადაც ეპიფანე კათალიკოსი მოხსენიებულია როგორც დამკვეთი.
ე. თაყაიშვილის აღწერით ეპიფანე კათალიკოსი ვედრების პოზაში ყოფილა გამოხატული: ფეხზე მდგომი, კათალიკოსის სამოსში და მიმართული კვარცხლბეკზე შედგმული სვეტისადმი. ასომთავრულით შესრულებული თერთმეტსტრიქონიანი წარწერა იკითხება შემდეგნაირად:
მინაწერიდან ჩანს რომ სახარება ეპიფანე კათალიკოსს მცხეთის სვეტიცხოვლის ტაძრისთვის შეუწირავს.
ეპიფანე ქართლის კათალიკოსი მოხსენიებულია 1218 წლით დათარიღებულ ანისის ქართული ტაძრის წარწერებში, რომელიც წარმოადგენს იურიდიული დოკუმენტის ტიპს. ხელნაწერიც თავისი გაფორმების ტექნიკით ძალიან მიესადაგება აღნიშნული ეპოქის ქართულ ხელოვნებას რაც იძლევა იმის მტკიცებულებას რომ იენაშის ოთხთავი ანისის 1218 წლის წარწერის თანადროულია.
ეპიფანე კათალიკოსის გარდა გადამწერის ერთ-ერთ ანდერძში მოხსენიებულია გადამწერი და მხატვარი — იონა. ასევე იქვე გვხვდება მეორე ოსტატის — თეოდორეს სახელიც:
ლიტერატურა
შენგელია კ. საქართველოს ისტორია.-თბ.,2010.-ჩ.,ფ.
კირთაძე ნ. ნატელი ქრისტესი.-თბ.,2003.-გვ.332.
სვანეთის მუზეუმი.-თბ.,2014.-გვ.190-99.
რესურსები ინტერნეტში
იენაშის ოთხთავი
სქოლიო
ქართული ოთხთავები
ჭრაჭუნა ფანჩატური

ჭრაჭუნა ფანჩატური — ეგზოტიკური პავილიონი სანქტ-პეტერბურგში, ცარსკოე-სელოს საზღვარზე, ეკატერინეს პარკის პეიზაჟურ ნაწილსა და პოდკაპრიზოვოის გზას შორის, რომლის შემდეგ მდებარეობს პატარა ჩინური სოფელი.
ისტორია
პავილიონი აშენებულია არქიტექტორ გეორგ-ფონ ვოლდენთის მიერ. მშენებლობა გაგრძელდა 1778 წლიდან 1786 წლამდე. სახლის კედლები გაფორმებულია დრაკონებითა და სხვა სტილიზებული ჩინური მოტივებით. პავილიონის სახელი გულისხმობს ლითონის ბანერის ზედა ნაწილში წარმოქმნილ დამახასიათებელ ხმის ჩამოსვლას, რომელიც გამოწვეული ქარისაგან.
პავილიონის პროექტი გამოირჩევა ტექნიკის მრავალფეროვნებითა და სირთულით: მრგვალი ფანჯარა და ღია კარი, აგრეთვე ლამაზი დეკორები. სახურავი ჩინურ სტილშია შესრულებული და შემკულია მოოქროვილი დრაკონებით, რომელიც მოქანდაკე პ. ი. ბრილოს მიერაა შესრულებული.
პავილიონის ინტერიერისა და ექსტერიერის გაფორმებითი სამუშაოები დასრულდა 1788 წელს. დარბაზის ჭერის სტილიზებული გაფორმება უმაღლეს დონეზეა შესრულებული, კერძოდ აქ ვხვდებით დრაკონებს.
მეორე მსოფლიო ომის დროს, შენობა დაზიანდა და სარესტავრაციო 1956 წელს შესრულდა.
შენობის ახალი რესტავრაციის პროექტი უნდა დაწყებულიყო 1992 წელს, თუმცა, რესტავრაცია 1997 წელს დაიწყო, ამის მიზეზი იყო სახელმწიფოსა და მუზეუმის ბიუჯეტის ფინანსური პრობლემები. სარესტავრაციო სამუშაოების დროს შეიცვალა სახურავი, შენობის გალავანი რკინისგან დამზადებული ახალი ნაჭრებით შეკეთდა. ასევე მოხდა შიდა ინტერიერის რესტავრაციაც. ცარსკოე-სელოს 300 წლის იუბილესთან ერთად, აღნიშნული შენობა სრულად აღდგა.
ლიტერატურა
Яковкин И. Описание Села Царского. — 1825.
Вильчковский С.Н. Царское Село. — 1911.
Архитекторы Царского Села. От Растрелли до Данини / И. Ботт. — СПб.: Аврора, 2010. — 303 с.
Царское Село. Путеводитель по дворцам и паркам. — СПб: Аврора, 2007. — С. 256.
სანქტ-პეტერბურგის კულტურული მემკვიდრეობის ფედერალური ობიექტები
ხოსე-ტადეო-მონაგასის მუნიციპალიტეტი

ხოსე-ტადეო-მონაგასის მუნიციპალიტეტი
ხოსე-ტადეო-მონაგასი — მუნიციპალიტეტი ვენესუელაში, გუარიკოს შტატში. წარმოადგენს გუარიკოს შტატის 15 მუნიციპალიტეტიდან ერთ-ერთს. დედაქალაქია ალტაგრასია-დე-ორიტუკო, ფართობი 3 506 კმ². ვენესუელის ეროვნული სტატისტიკის ინსტიტუტის 2014 წლის მოსახლეობის აღწერის მიხედვით ხოსე-ტადეო-მონაგასის მუნიციპალიტეტში ცხოვრობდა 131 973 ადამიანი. მოსახლეობის სიმჭიდროვე შეადგენს 1110,36 ადამიანს 1 კვადრატულ კილომეტრზე.
იხილეთ აგრეთვე
ვენესუელის მუნიციპალიტეტები
გუარიკოს შტატი
გუარიკოს შტატის მუნიციპალიტეტები
ბალაბანივკა (ნოვა-უშიციის რაიონი)

ბალაბანივკა (ნოვა-უშიციის რაიონი)
ბალაბანივკა — სოფელი უკრაინაში. მდებარეობს ხმელნიცკის ოლქის ნოვა-უშიციის რაიონში. 2013 წელს სოფლის მოსახლეობა 256 კაცს შეადგენდა.
რესურსები ინტერნეტში
სოფლის ამინდი
ნოვა-უშიციის რაიონის სოფლები
მეკელე

მეკელე — ქალაქი ჩრდილოეთ ეთიოპიაში. ტიგრაის რეგიონის ადმინისტრაციული ცენტრი. 2012 წლის მონაცემებით ქალაქში ცხოვრობს 219 818 კაცი, რომელთაგანაც 96,2 % ტიგრაის ეთნიკური ჯგუფია, 2,26 % – ამჰარა.
ქალაქი მდებარეობს დედაქალაქ ადის-აბებიდან ჩრდილოეთით 650 კილომეტრზე. ზღვის დონიდან 2 254 მეტრზე.
ქალაქის ღირსშესანიშნაობაა იოჰანეს IV-ის სასახლე და ტიგრაის ხალხის განმათავისუფლებელი ფრონტის ძეგლი. ქალაქში ასევე რამდენიმე ეკლესიაა და მოქმედებს უნივერსიტეტი.
რესურსები ინტერნეტში
Ethiopian Treasures - The castle of Emperor Yohannes IV
Cities of Ethiopia: Mekelle by John Graham (Addis Tribune, 12 October 2001)
სქოლიო
ტიგრაის რეგიონის ქალაქები
მუჰამედ VI

მუჰამედ VI ბენ ალ-ჰასანი (დ. 21 აგვისტო 1963, რაბატი) — მაროკოს მეფე 1999 წლიდან.
დაიბადა ალაუიტების დინასტიის მეფე ჰასან II-ისა და ცნობილი ბერბერული ტომის წარმომადგენლის ლალა ლატიფა ჰამუს ოჯახში. 1999 წლის 23 ივლისამდე იყო პრინცი, ხოლო მამის გარდაცვალებიდან რამდენიმე საათში გახდა მაროკოს 23-ე მონარქი (მე-3 მეფე) ალაუიტების დინასტიიდან, რომელიც მაროკოს მართავს 1666 წლიდან.
მუჰამედ VI-ს ჰყავს მეუღლე ლალა სალმა და ორი შვილი: ტახტის მემკვიდრე მულაი ჰასანი, რომელიც დაიბადა 2003 წელს და 2007 წელს დაბადებული ლალა ჰადიჯა.
რესურსები ინტერნეტში
მაროკოს სამეფო ოჯახის ოფიციალური საიტი
Капитонов К. Новый король Марокко Мухаммед Шестой сын Хасана Второго
მაროკოს მეფეები
აფრიკის მონარქები
დაბადებული 1963
დაბადებული 21 აგვისტო
ბერლესონის ოლქი

ბერლესონის ოლქი — ოლქი აშშ-ში, ტეხასის შტატში. ადმინისტრაციული ცენტრი — ქ. კოლდუელი. შეიქმნა 1846 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
რესურსები ინტერნეტში
სქოლიო
ტეხასის ოლქები
Lasioglossum adriani

Lasioglossum adriani — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 2001 წელს.
იხილეთ აგრეთვე
Lasioglossum-ის სახეობების სია
სქოლიო
adriani
ყვარელი (ღვინო)

ყვარელი (ღვინო)
ყვარელი — ადგილწარმოშობის დასახელების კონტ­რო­­ლირებადი უმაღლესი ხარისხის მშრალი წითელი ღვინო. ღვინო მზადდება საფერავის ჯიშის ყურძნისგან, დურდოს სრული დადუღებით.
ღვინო „ყვარელი“ ხასიათდება მუქი წითელი შეფერვით, ჯიშური არომატით, ექსტრაქტულობით, ჰარმონიულობით, განსაკუთრებული ბუკეტით.
ღვინო „ყვარელის“ მოცულობითი სპირტშემცველობა უნდა შეადგენდეს 10,5-12,0%-ს, შაქრების მასური კონცენტრაცია — არაუმეტეს 4 გ/დმ³, ტიტრული მჟავიანობა — 5,5-7,0 გ/დმ³, აქროლადი მჟავიანობა — არაუმეტეს 1,2 გ/დმ³, დაყვანილი ექსტრაქტის მასის კონცენტრაცია — არანაკლებ 20 გ/დმ³.
„ყვარლის“ სპეციფიკური ზონის ფართობი შეადგენს დაახლოებით 100 კმ².
მევენახეობის სპეციფიკური ზონა „ყვარელი“ მდებარეობს შიდა კახეთში, ყვარლის მუნიციპალიტეტში, მდინარე ალაზნის მარცხენა სანაპიროზე (გაღმამხარი), მდინარე ბურსას მარ­ც­ხენა სანაპიროზე, კახეთის კავკა­სიო­ნის სამხრეთ დაქანებაზე, ჩრდილო განედის 41°58' და აღმოსავლეთ გრძედის 45°50'კოორდინატებზე, ზღვის დონიდან საშუალოდ 450 მ სიმაღლეზე. ბარისძირი უკავია ალაზნის ვაკეს, რომელიც ჩრდი­ლო­ეთისაკენ მაღლდება – გადადის მთისწინეთის ზოლში და მიბჯენილია კავ­კასიონის ძირზე.
რესურსები ინტერნეტში
ღვინის ეროვნული სააგენტო
ადგილწარმოშობის დასახელების ღვინოები საქართველოში
ქართული ღვინო
ალექსანდრე აფანასიევი

ალექსანდრე აფანასიევი
ალექსანდრე ნიკოლოზის ძე აფანასიევი (დ. 23 ივლისი [ ძვ. სტ. 11 ივლისი], 1826, ბოგუჩარი, ვორონეჟის გუბერნია — გ. 5 ოქტომბერი [ ძვ. სტ. 23 სექტემბერი], 1871, მოსკოვი) — რუსი ისტორიკოსი, ლიტერატურათმცოდნე, ფოლკლორისტი.
ჟურნალ „ბიბლიოგრაფიჩესკიე ზაპისკის“ გამომცემელი (1859–1860). მისი ნაშრომებიდან აღსანიშნავია: „1769-1774 წლების რუსული სატირული ჟურნალები“ (1859), კრებული „რუსული ხალხური ლეგენდები“ (1859), სტატიები ნ. ნოვიკოვის, დ. ფონვიზინის, ა. კანტემირისა და სხვების შესახებ. „სლავების პოეტური შეხედულებანი ბუნებაზე“ (ტ. 1-3, 1866-1869), რომელიც მითოლოგიის სკოლის პრინციპებზეა აგებული. განსაკუთრებით მნიშვნელოვანი კრებულია „რუსული ხალხური ზღაპრები“ (ნაკვ. 1-8, 1855-1864), სადაც ექვსასამდე ტექსტია თავმოყრილი.
ლიტერატურა
რუსი ისტორიკოსები
რუსი ლიტერატურათმცოდნეები
დაბადებული 23 ივლისი
დაბადებული 1826
გარდაცვლილი 5 ოქტომბერი
გარდაცვლილი 1871
ალაჰიარლი (მასალი)

ალაჰიარლი (მასალი)
ალაჰიარლი — სოფელი აზერბაიჯანში, ლენქორანის რეგიონის მასალის რაიონში. მოსახლეობის რაოდენობა — 295 კაცი.
სქოლიო
მასალის რაიონის სოფლები
ფონდი ვიკიმედია

ფონდი ვიკიმედია (Inc., შემოკლებით WMF) — ამერიკული არაკომერციული საქველმოქმედო ორგანიზაცია, რომლის შტაბ-ბინა მდებარეობს აშშ-ში, ქალაქ სან-ფრანცისკოში. იგი მატერიალურად უზრუნველყოფს მთელ რიგ ინტერნეტ-საზოგადოებებს (რომლებიც ქმნიან თავისუფალი გავრცელების ლიტერატურას) და მათში ასრულებენ მმართველის ფუნქციებს. ეს საზოგადოებები მუშაობენ Wiki-ტექნოლოგიაზე, აქედან მომდინარეობს ფონდის სახელწოდებაც (Wiki და Media — მულტიმედიის შემოკლება). ფონდის საქმიანობა ხორციელდება შემოწირულობების საფუძველზე, ხოლო „თავისუფალი“ ლიტერატურის შედგენის საქმეს თავის თავზე იღებენ მოხალისეები მთელი მსოფლიოდან.
ფონდი არის „ვიკის უყვარს ძეგლები“-ის დამფუძნებელი. ფონდი ვიკიმედიის შტაბ-ბინა მდებარეობს აშშ-ის ქალაქ სან-ფრანცისკოში. ვიკიმედიის პროექტები რეგულირდება კალიფორნიის შტატის კანონებით, ხოლო საკუთრივ ორგანიზაცია რეგისტრირებულია ფლორიდის შტატის კანონით დადგენილი წესით. თავდაპირველად ორგანიზაციის ოფისი სენტ-პიტერსბერგში იყო განთავსებული, ხოლო ქალაქ ტამპაში ჯერ კიდევ არის განთავსებული ორგანიზაციის სერვერები, უფრო მოგვიანებით, აგრეთვე სერვერები განთავსდა ვირჯინიის შტატის ქალაქ ეშბერნში.
დადგენილების თანახმად, ფონდის მიზანია საგანმანათლებლო კონტენტის შეკრება და განვითარება და მისი ეფექტიანი და გლობალური გავრცელება. ფონდი ვიკიმედიის ოფიციალური გახსნის შესახებ განაცხადა ვიკიპედიის თანადაფუძნებელმა ჯიმი უელსმა 2003 წლის 20 ივნისს, რომელიც მანამდე ვიკიპედიას მართავდა საკუთარი კომპანიის Bomis-ის ეგიდით. ფონდის მუშაობა ფინანსდება ნებაყოფლობითი შემოწირულობებით მთელი მსოფლიოდან.
ვიკიპედიის წარმატებით წახალისებულმა ფონდის ადმინისტრაციამ თავის მონაწილეებს შესთავაზა შეექმნათ ახალი ვებ-საიტები იმავე პრინციპზე აგებული სხვა საგანმანათლებლო და საცნობარო გამოცემების განვითარებისათვის. ფონდი ვიკიმედია უზრუნველყოფს კრაუდსორსინგის რიგი ვიკი-პროექტის მუშაობას, მათ შორის არიან: Wikipedia, Wiktionary, Wikiquote, Wikibooks, Wikisource, Wikimedia Commons, Wikispecies, Wikinews, Wikiversity, Wikidata, Wikivoyage, Wikimedia Incubator და Meta-Wiki.
ორგანიზაციის მთავარი და წამყვანი პროექტია თავისუფალი ენციკლოპედია ვიკიპედია, რომელიც შედის მსოფლიოს ყველაზე მონახულებადი საიტების ათეულში. პროექტში მსოფლიოს სხვადასხვა ქვეყნებიდან მონაწილეობენ მოხალისეები, რომელთა შედეგად იქმნება „თავისუფალი კონტენტი“ და პროგრამული უზრუნველყოფა, რომელიც თავისუფალი ლიცენზიით ვრცელდება. ფონდის პროექტებთან დაკავშირებული ხალხი ქმნის საზოგადოებრივ ვიკიმედიის მოძრაობას, რომელიც სხვადასხვა დონეზეა დაკავშირებული თავისუფალი პროგრამული უზრუნველყოფის, თავისუფალი კულტურის, ანტიკოპირაიტის, ღია მონაცემების მოძრაობებთან და სხვა.
ვიკიმედიის პროექტები
რესურსები ინტერნეტში
ვიკიმედიის ბლოგი.
ვიკიმედია freenode-ზე, irc.freenode.net
სქოლიო
ვიკიპედია
საზოგადოების გვერდები
კონიაკი (მრავალმნიშვნელოვანი)

კონიაკი (მრავალმნიშვნელოვანი)
კონიაკი შეიძლება აღნიშნავდეს:
კონიაკი — მაღალალკოჰოლიანი სასმელი;
კონიაკი — ქალაქი დასავლეთ საფრანგეთში.
კეკელიძე

კეკელიძე
საკუთარი სახელი კეკელიძე შეიძლება აღნიშნავდეს ერთ-ერთ შემდეგ პიროვნებათაგანს:
გიორგი კეკელიძე — პოეტი, პროზაიკოსი
ვლადიმერ კეკელიძე — ფიზიკოსი
ივანე კეკელიძე — მეტალურგი
კორნელი კეკელიძე — ფილოლოგი, ლიტერატურათმცოდნე
მიხეილ კეკელიძე — მწერალი, პუბლიცისტი, ჟურნალისტი
მიხეილ კეკელიძე — მეტალურგი
მიხეილ კეკელიძე — სპორტსმენი (კალათბურთელი), მწვრთნელი
ნოდარ კეკელიძე — ფიზიკოსი
პროკლე კეკელიძე — ლიტერატურათმცოდნე
ქართული გვარები
ხიბულის ციხე

ხიბულის ციხე – მდებარეობს ხობის მუნიციპალიტეტში.
ციხე არქიტექტურულ კომპლექს წარმოადგენს, რომელიც შედგება გალავნის, კოშკის, სასახლისა და სამლოცველოს ნაშთებისაგან. იგი გვიან შუა-საუკუნეებშია აგებული.
1616-1639 წლებში შედგენილ დოკუმენტში დასავლეთ საქართველოს კათალიკოსი მალაქია გურიელი ხიბულის ციხეს „ციხე-სალაროს“ უწოდებს.
ლიტერატურა
ჩიტაია გ., ფოთისა და ხობის ეპარქია ისტორიული ძეგლები, თბ., 2007 წ.
ხობის მუნიციპალიტეტის ციხესიმაგრეები
იუხარი-აღასიბეილი

იუხარი-აღასიბეილი — სოფელი აზერბაიჯანში, განჯა-ყაზახის რეგიონის სამუხის რაიონში. მოსახლეობის რაოდენობა — 1141 კაცი.
რესურსები ინტერნეტში
სქოლიო
სამუხის რაიონის სოფლები
Lasioglossum smeathmanellum

Lasioglossum smeathmanellum is a Palearctic species of sweat bee.
References
External links
Images representing Lasioglossum smeathmanellum
Hymenoptera of Europe
smeathmanellum
Insects described in 1802
ბოდბის ქუჩა

ბოდბის ქუჩა — ქუჩა თბილისში, ისნის რაიონში (შავი სოფელი); სამასი არაგველის III შესახვევიდან შავსოფლის ქუჩამდე. წარმოიქმნა XX საუკუნის I ნახევარში. 1960 წლამდე შესახვევი იყო.
ლიტერატურა
ისნის რაიონის ქუჩები
ბჰუტანი 2008 წლის ზაფხულის ოლიმპიურ თამაშებზე

ბჰუტანი 2008 წლის ზაფხულის ოლიმპიურ თამაშებზე
ბჰუტანმა ზაფხულის ოლიმპიურ თამაშებზე მეშვიდედ იასპარეზა 2008 წელს, ჩინეთის დედაქალაქ პეკინში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 2008 წლის ზაფხულის ოლიმპიურ თამაშებზე
ბჰუტანი ზაფხულის ოლიმპიურ თამაშებზე
აზიის ქვეყნები ზაფხულის ოლიმპიურ თამაშებზე
კაიეი (პუერტო-რიკო)

კაიეი (პუერტო-რიკო)
კაიეი (ოფიციალურად კაიეი-დე-მუესასი) — ქალაქი და მუნიციპალიტეტი ცენტრალურ პუერტო-რიკოში. მდებარეობს სიერა-დე-კაიეიში, ცენტრალურ ქედზე, სალინასიდან და გვაიამიდან ჩრდილოეთით, სიდრიდან და კაგუასიდან სამხრეთით, აიბონიტოდან და სალინასიდან აღმოსავლეთით და სან-ლორენცოდან დასავლეთით. კაიეი მოიცავს 21 ბარიოსა და კაიეი-პუებლოს (ქალაქის საქმიანი ნაწილი და ადმინისტრაციული ცენტრი). შედის სან-ხუანი-კაგვასი-გვაინაბოს მეტროპოლიტენური სტატისტიკური ტერიტორიის შემადგენლობაში.
იხილეთ აგრეთვე
პუერტო-რიკოს მუნიციპალიტეტები
დამატებითი საკითხავი
რესურსები ინტერნეტში
University of Puerto Rico, (UPR) Cayey
Cayey, Puerto Rico, a musical slideshow (YouTube)
Guavate Cayey, PR Guide to open market
სქოლიო
პუერტო-რიკოს მუნიციპალიტეტები
სან-ხუანი-კაგვასი-გვაინაბოს მეტროპოლიტენური ტერიტორია
რაიმონდს ვეიონისი

რაიმონდს ვეიონისი (დ. 15 ივნისი, 1966) — ლატვიის მე-9 პრეზიდენტი 2015-2019 წლებში. ის არის მწვანეთა პარტიის წევრი. მას ეკავა გარემოსა და რეგიონული განვითარების მინისტრის თანამდებობა 2002-2011 წლებში და გარემოს დაცვის მინისტრის თანამდებობა 2003-2011 წლებში, იმ დროს, როდესაც რეგიონული განვითარების სამინისტრო გამოეყო. 2014 წელს დაიკავა დავდაცვის მინისტრის თანამდებობა, მანამდე ეკავა სანამ პრეზიდენტი გახდებოდა.
რესურსები ინტერნეტში
ლატვიის პრეზიდენტები
ლატვიელი პოლიტიკოსები
დაბადებული 1966
დაბადებული 15 ივნისი
ნიემბი

ნიემბი — ქალაქი პარაგვაიში, ცენტრალურ დეპარტამენტში, დიდი ასუნსიონის მეტროპოლიური არეალის ნაწილი.
ისევე როგორც სხვა ისტორიული ქალაქები, ნიემბიც გაშენებულია ეკლესიის გარშემო, რომელიც 1718 წელს ესპანელმა მოსახლეებმა დააარსეს, მაშინ, როდესაც ქალაქის მოსახლეობა 2 187 ადამიანს შეადგენდა.
2002 წლის მონაცემებით, ნიემბეის მოსახლეობა 71 909 ადამიანი იყო. ქალაქი განსაკუთრებულად ურბანიზებულია. მაცხოვრებელთა უმეტესი ნაწილი ასუნსიონში მუშაობს.
იხილეთ აგრეთვე
პარაგვაის ქალაქების სია
რესურსები ინტერნეტში
World Gazeteer: Paraguay – World-Gazetteer.com
პარაგვაის ქალაქები
Yurimaguas District

Yurimaguas District is one of six districts of the province of Alto Amazonas in Peru.
References
Districts of the Alto Amazonas Province
Districts of the Loreto Region
1866 establishments in Peru
ჩრდილოეთის დონეცი

ჩრდილოეთის დონეცი (ტანაიდი, ტანაისი, დიდი დონი) — მდინარე რუსეთის ფედერაციაში და უკრაინაში, მდინარე დონის მარჯვენა შენაკადი. სიგრძე 1053 კმ. აუზის ფართობი 98,9 ათ. კმ2. ზემოთში გადაკეტილია კაშხალებით. მდინარეზე არის წყალსატევები და წყალსაცავები. შესართავთან იტოტება. უმთავრესად საზრდოობს თოვლის წყლით. წყალდიდობა იცის თებერვალ-მაისში. წყლის საშუალო ხარჯი შესართავიდან 119 კმ-ზე 159 მ3/წმ. იყინება დეკემბერ-იანვარში. ყინულძვრაა თებერვალ-აპრილში. სანაოსნოა 222 კმ. ქალაქ დონეცკამდე. შესართავთან არის ნავსადგური უსტ-დონეცკი. მდინარის ნაპირებზეა რუსეთის ქალაქები:ბელგოროდი, დონეცკი, კამენსკ-შახტინსკი. უკრაინის ქალაქები: რუბიჟნე, იზიუმი, ჩუჰუივი, ლისიჩანსკი, ლუჰანსკი.
ლიტერატურა
რესურსები ინტერნეტში
Сайт Северско-Донецкого Бассейнового Управления Водных Ресурсов
დონის შენაკადები
ბელგოროდის ოლქის მდინარეები
ხარკივის ოლქის მდინარეები
დონეცკის ოლქის მდინარეები
ლუჰანსკის ოლქის მდინარეები
როსტოვის ოლქის მდინარეები
Sərkarlar

Sərkarlar (also, Sarkyarlar and Sərkərlar) is a village and municipality in the Barda Rayon of Azerbaijan. It has a population of 302.
References
Populated places in Barda District
Phymorhynchus moskalevi

Phymorhynchus moskalevi — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
Guinea-Bissau at the 2004 Summer Olympics

Guinea-Bissau at the 2004 Summer Olympics
Guinea-Bissau competed at the 2004 Summer Olympics in Athens, Greece, from 13 to 29 August 2004.
Athletics
Bissauan athletes have so far achieved qualifying standards in the following athletics events (up to a maximum of 3 athletes in each event at the 'A' Standard, and 1 at the 'B' Standard).
Key
Note–Ranks given for track events are within the athlete's heat only
Q = Qualified for the next round
q = Qualified for the next round as a fastest loser or, in field events, by position without achieving the qualifying target
NR = National record
N/A = Round not applicable for the event
Bye = Athlete not required to compete in round
Men
Women
Wrestling
Key
- Victory by Fall.
- Decision by Points - the loser with technical points.
- Decision by Points - the loser without technical points.
Women's freestyle
References
External links
Official Report of the XXVIII Olympiad
Nations at the 2004 Summer Olympics
2004
Summer Olympics
ფოთოლცვენა (ვან გოგი)

ფოთოლცვენა (ვან გოგი)
ფოთოლცვენა — ნიდერლანდელი პოსტიმპრესიონისტი მხატვრის, ვინსენტ ვან გოგის 2 ნახატის საერთო სახელი, რომლებიც მხატვარმა 1888 წლის შემოდგომაზე, ბოლო ორი თვის მანძილზე დახატა, იმ პერიოდში, როდესაც მისი მეგობარი მხატვარი, პოლ გოგენი მასთან ერთად არლში, ყვითელ სახლში ცხოვრობდა.
პოლ გოგენი ვინსენტს 1888 წლის ოქტომბერში ესტუმრა. ორივა მხატვარს განზრახული ჰქონდა დაეხატა „არა ნატურალისტური პეიზაჟები“. ეს ნამუშევრები სწორედ ამ ტიპისაა და ვან გოგისა და გოგენის შეხვედრის შემდეგ პირველად დაიხატა.
მხატვრები რომაელების მიერ აგებულ ნეკროპოლისს, Les Alyscamps-ს ეწვივნენ, სადაც შექმნეს ნახატების მთელი რიგი.
ნახატების მეორე წყვილი
ვან გოგმა Les Alyscamps-ში შექმნა ნახატების მეორე წყვილი.
სქოლიო
ვინსენტ ვან გოგის ნახატები
1888 წლის ნახატები
ნახატები ანბანის მიხედვით
აპელაცია

აპელაცია (მიმართვა, მოწოდება) — პირველი ინსტანციის სასამართლოს მიერ მიღებული გადაწყვეტილების გასაჩივრება ზემდგომი ინსტანციის სასამართლოში, რომელსაც აქვს უფლება არსებითად გადასინჯოს საქმე და გამოიტანოს თავისი გადაწყვეტილება. საქართველოში სააპელაციო სასამართლოებში (თბილისი, ქუთაისი), აფხაზეთისა და აჭარის ავტონომიური რესპუბლიკების უმაღლეს სასამართლოებში მოქმედებს სააპელაციო პალატები, რომლებიც სააპელაციო წესით განიხილავენ საქალაქო/რაიონული სასამართლოების მიერ მიღებული გადაწყვეტილებების საჩივრებს.
სქოლიო
სასამართლო სისტემა
პროცესუალური სამართალი
კონოკოჩა

კონოკოჩა — ტბა ჩრდილო-დასავლეთ პერუში, ანდების მთებში. მდებარეობს ანკაშის რეგიონში, კალეხონ-დე-ჰუიალასის ხეობიდან ქალაქ ჩიკიანისკენ მიმავალი გზის სიახლოვეს.
გეოგრაფია
კონოკოჩა ზღვის დონიდან 4 020 მეტრზე მდებარეობს, ფართობი 1,976 კმ²-ს შეადგენს. ტბის სიახლოვეს, სათავეს იღებს მდინარე სანტა, რომელიც შემდეგ ჩრდილო-დასავლეთის მიმართულებით მიდის.
კიოპენის კლიმატის კლასიფიკაციის მიხედვით, რეგიონის კლიმატი ტუნდრის ტიპისაა, 4,7°C საშუალო წლიური ტემპერატურითა და 543 მმ ნალექით.
ტბის დასავლეთ ნაპირზე მდებარეობს სოფელი კონკოჩა, სადაც ერთმანეთს კვეთს რამდენიმე მნიშვნელოვანი გზატკეცილი.
ტბაში გავრცელებულ წყლის მცენარეებს შორისაა ლელქაში, წყლის წიწმატი, Elodea potamogeton-ი და ფრთაფოთოლა. ნაპირებთან კი იზრდება ისლი და ბრძამი.
1996 წელს ტბაში აღმოაჩინეს ბაყაყის სახეობა Telmatobius-ი, რომელიც მდინარე სანტას აუზის ენდემია.
იხილეთ აგრეთვე
პერუს ტბების სია
სქოლიო
პერუს ტბები
დაფნია

დაფნია, წყლის რწყილი — მტკნარი წყლის უხერხემლო ცხოველების გვარი დატოტვილულვაშიანების რიგისა. მისი სხეულის ზომა 1-3 მმ აღწევს, მოთავსებულია გამჭვირვალე ნიჟარაში, აქვს დატოტვილი ანტენები, რომლებიც ლოკომოტორულ ორგანოდაა გარდაქმნილი. ცალსქესიანი ცხოველებია. დედალი დებს 1-2 სქელგარსიან კვერცხს, რომელიც იზამთრებს. ცნობილია დაფნიას 26 სახეობა. საქართველოში თითქმის ყველგან ფართოდაა გავრცელებული დაფნიას გვარის რამდენიმე სახეობა. დაფნია თევზების ლიფსიტების საკვები და ზოგი ჭიის შუამავალი მასპინძელია.
ლიტერატურა
დატოტვილულვაშიანები
ირმის ნახტომი

ირმის ნახტომი, აგრეთვე ცნობილი როგორც რძიანი გზა, ხარის ნავალი, იერუსალიმის გზა, დათვისფეხა, ცის-იკანკლედი, დევის ნამუხლარი (გალაქსიას — „რძიანი გზა“) — გალაქტიკა, გიგანტური ვარსკვლავური სისტემა, რომელშიც ჩვენი მზის სისტემა, ასევე ყველა შეუიარაღებელი თვალით ხილული ვარსკვლავი, პლანეტა და ციური სხეული მდებარეობს; დაკვირვებადი სამყაროს მილიარდობით გალაქტიკიდან ერთ-ერთი.
აგებულება და სტრუქტურა
გალაქტიკა შედგება ელიფსური ფორმის ცენტრისგან, რომელიც გარშემორტყმულია გაზისა და კოსმიური მტვრის დისკით, ხოლო ვარსკვლავები ქმნიან ოთხ მკაფიო სპირალისებურ მკლავს. ირმის ნახტომის დიამეტრი დაახლოებით 30 ათასი პარსეკია (100 000 სინათლის წელი) და მისი სისქე კი დაახლოებით 1000 სინათლის წელიწადია. გალაქტიკა შეიცავს სულ მცირე 200 მილიარდ ვარსკვლავს (თანამედროვე შეფასება მერყეობს 200-დან 400 მილიარდ ვარსკვლავამდე). 2009 წლის იანვარის მონაცემებით გალაქტიკის მასა არის მზის მასის 3×1012, ანუ 6×1042 კგ. მისი ძირითადი მასა მოდის არა ვარსკვლავებისა და ვარსკვლავთშორისი აირის, არამედ უჩინარი შავი მატერიის ჰალოზე.
გალაქტიკის ცენტრი
გალაქტიკის ცენტრი არის ამოზნექილი და სიგანეში დაახლოებით 8 ათასი პასეკია. მის ცენტრში მდებარეობს ზემასიური შავი ხვრელი (მშვილდოსანი A*), რომლის გარშემო ბრუნავს საშუალო მასის შავი ხვრელი. მათი ერთობლივი გრავიატაცია აიძულებს მათ გარშემო მყოფ ვარსკვლავებს იბრუნონ უჩვეულო ტრაექტორიაზე.
მკლავები
ირმის ნახტომი ეკუთვნის სპირალურ გალაქტიკებს, რაც ნიშნავს რომ მას გააჩნია სპირალური მკლავები. ყოველი მკლავი წარმოადგენს ლოგარითმულ სპირალს 12 გრადუსიანი დახრით. მიჩნეულია რომ არსებობს ოთხი ძირითადი მკლავი.
ჰალო
გალაქტიკის ჰალოს აქვს სფეროსებური ფორმა დაახლოებით 5-10 ათასი სინათლის წელიწადის დიამეტრით და მისი ტემპერატურა დაახლოებით 5×105 კელვინია.
პანორამა
იხილეთ აგრეთვე
გალაქტიკის ჰალო
ირმის ნახტომის სახელების სია
გალაქტიკა
სპირალისებური გალაქტიკები
აღმოსავლეთის მართლმადიდებელი ეკლესია

აღმოსავლეთის მართლმადიდებელი ეკლესია, ოფიციალურად მართლმადიდებელი კათოლიკე ეკლესია — მსოფლიოში მეორე უდიდესი ქრისტიანული ეკლესია მიმდევართა რაოდენობის მიხედვით, რომელთა რიცხვი 200–260 მილიონს უტოლდება. როგორც ერთ-ერთმა უძველესმა რელიგიურმა ინსტიტუტმა, მართლმადიდებელმა ეკლესიამ დიდი როლი ითამაშა აღმოსავლეთ და სამხრეთ-აღმოსავლეთ ევროპის, კავკასიისა და ახლო აღმოსავლეთის ისტორიასა და კულტურაში. წარმოადგენს ერთობას, რომელშიც შედის ავტოკეფალური ეკლესიები, რომელთაც მართავენ საკუთარი ეპისკოპოსები წმინდა სინოდის აპარატით. ეკლესიას არ აქვს კათოლიკე პაპის ანალოგიური ცენტრალური დოქტრინალური ან მმართველი ორგანო, მაგრამ ეპისკოპოსთა შორის კონსტანტინოპოლის პატრიარქი აღიარებულია როგორც primus inter pares (პირველი თანასწორთა შორის).
ლიტერატურა
სქოლიო
მართლმადიდებელი ეკლესიები
არფაჩაი (შარურის რაიონი)

არფაჩაი (შარურის რაიონი)
არფაჩაი — სოფელი აზერბაიჯანში, ნახიჩევანის ავტონომიურ რესპუბლიკაში, შარურის რაიონში. მოსახლეობის რაოდენობა — 579 კაცი.
რესურსები ინტერნეტში
ნახიჩევანის ავტონომიური რესპუბლიკის სოფლები
შარურის რაიონის სოფლები
NGC 7373

NGC 7373 — გალაქტიკა პეგასის თანავარსკვლავედში. აღმოჩენის თარიღია 1864 წლის 11 აგვისტო. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
პეგასის თანავარსკვლავედი